|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΣΑΛΑΜΙΝΑΣ**  **………………………….**  **Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ** | **«Προμήθεια γάλακτος εργατοτεχνικού προσωπικού 2016»**  **Κ.Α 20-6061.013** |
| **Π: 15 /2016** |

**Τ Ε Χ Ν Ι ΚΗ Π Ε Ρ Ι Γ Ρ Α Φ Η**

Η παρούσα μελέτη αφορά την προμήθεια αγελαδινού γάλακτος (παστεριωμένο και ομογενοποιημένο), πλήρες όπως καθορίζεται από τον κώδικα τροφίμων και ποτών και σύμφωνα με τις διατάξεις της Υποπαραγράφου ΣΤ.8 του Ν. 4254/ΦΕΚ 85/7-4-2014 ως «παστεριωμένο γάλα». To γάλα θα είναι αρίστης ποιότητας αγελαδινό, πλήρες απαλλαγμένο από οποιαδήποτε άχρηστη, περιττή ή βλαβερή ουσία , θα έχει υποστεί παστερίωση και ομογενοποίηση και θα είναι συσκευασμένο σε συσκευασία του 1 λίτρου είτε από υλικό tetrapack ή από υλικό PVC κατάλληλο για τρόφιμα σύμφωνα με τον Κώδικα τροφίμων και Ποτών και θα κλείνει με καπάκι ασφαλείας.

Θα αναγράφονται στην συσκευασία τα θρεπτικά συστατικά του προϊόντος συμπεριλαμβανομένων και των φυσικών συστατικών του γάλακτος. Εξωτερικά της συσκευασίας θα γράφεται η ημερομηνία παστερίωσης και λήξης του γάλακτος.

Σύμφωνα με τις διατάξεις της Υποπαραγράφου ΣΤ.8 του Ν. 4254/ΦΕΚ 85/7-4-2014 ως «παστεριωμένο γάλα» νοείται τόσο το γάλα με την ένδειξη «γάλα ημέρας» διάρκειας δύο (2) όσο και το «παστεριωμένο γάλα» διάρκειας επτά (7) ημερών.

Η παρούσα αφορά την προμήθεια «φρέσκου γάλακτος» σύμφωνα με τις διατάξεις της ΚΥΑ 53361/2-10-2006 (ΦΕΚ 1503 Β /11-6-2006) και της Υ.Α. ΦΕΚ 1323/Β/30-7-2007 και 990/Β/28-5-2008 για την παροχή μέσων ατομικής προστασίας σε υπαλλήλους ΟΤΑ.

Κατόπιν των ανωτέρω η παρούσα αφορά την προμήθεια «γάλακτος ημέρας» και μόνο σε περίπτωση που δεν υποβληθούν προσφορές για «γάλα ημέρας» θα γίνονται δεκτές και προσφορές για την προμήθεια «παστεριωμένου γάλακτος» μέγιστης διάρκειας επτά (7) ημερών.

Ο ανάδοχος θα έχει την υποχρέωση διανομής του «γάλακτος ημέρας» τουλάχιστον τρείς φορές την εβδομάδα σύμφωνα με τις εντολές της Υπηρεσίας στις εγκαταστάσεις του Δήμου Σαλαμίνας σε όλες της Δημοτικές Ενότητες όπου υπάρχει προσωπικό που δικαιούται γάλα. Στην περίπτωση υποβολής προσφοράς για «παστεριωμένο γάλα» ο ανάδοχος θα έχει την υποχρέωση διανομής του τουλάχιστον δύο φορές την εβδομάδα.

Το προσφερόμενο γάλα θα πρέπει επί πλέον και σύμφωνα με τον Κώδικα Τροφίμων και Ποτών (Άρθρο 80) να διαθέτει

**Φρέσκο γάλα αγελάδος , πλήρες παστεριωμένο** (έκθεση σε θερμοκρασία 71,5°C για 15’’ ή ισοδύναμος συνδυασμός ) **και ομογενοποιημένο**

Λιπαρά τουλάχιστον 3,5%

Στερεό Υπόλειμμα Ανευ Λίπους 8,5 %

pH 6,0-6,8

Πρωτεϊνικές ουσίες τουλάχιστον 2,9%

Ενέργεια 60-70 kcal/100γρ προϊόντος

Υδατάνθρακες 4,5-4,8 /100γρ προϊόντος

Η προμήθεια εντάσσεται στην παροχή μέσων ατομικής προστασίας στους εργαζόμενους των ΟΤΑ, σύμφωνα με την αρίθμ. 53361/11-10-06 ΚΥΑ των Υπουργών Εσωτερικών ,Δημ, Διοίκησης & Αποκέντρωσης –Οικονομίας & Οικονομικών-Απασχόλησης & Κοιν. Προστασίας όπως τροποποιήθηκε και ισχύει με την 31119 /19-05-2008 (ΦΕΚ 990/Β΄/28-05-2008) ΚΥΑ και την ΤΤ36586/10-07-2007(ΦΕΚ 1323/Β΄/30-07-2007) ΚΥΑ .Ο Δήμος έχοντας υπόψη την σχετική νομοθεσία θα προβεί στην χορήγηση «παστεριωμένου» γάλακτος .

Η δαπάνη προϋπολογίζεται στο ποσό των 23.797,80 € συμπεριλαμβανομένου Φ.Π.Α. 13%, και θα καλυφθεί από τον **Κ.Α 20-6061.013** του προϋπολογισμού του Δήμου έτους 2016

|  |  |
| --- | --- |
| **Ο Συντάξας**  **Απ. Μπαρμπαλιάς**  **Ηλ.Μηχ/κός (ΤΕ4)** | **Θεωρήθηκε**  **Ο Δ/ντης Τ.Υ.Δ.Σ.**  **ΚΡΙΤΣΙΚΗΣ ΝΙΚΟΛΑΟΣ**  **Τοπ/φος Μηχ/κος ΠΕ6** |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΣΑΛΑΜΙΝΑΣ**  **………………………….**  **Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ** | **«Προμήθεια γάλακτος εργατοτεχνικού προσωπικού 2016»**  **Κ.Α 20-6061.013** |
| **Π: 15 /2016** |
|  |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| **ΠΕΡΙΓΡΑΦΗ ΕΙΔΟΥΣ** | **ΠΟΣΟΤΗΤΑ ΣΕ lt** | **ΕΝΔΕΙΚΤΙΚΗ ΤΙΜΗ ΛΙΤΡΟΥ χωρίς ΦΠΑ 13 %** | **ΚΑΘΑΡΗ ΑΞΙΑ** | **ΦΠΑ 13%** | **ΤΕΛΙΚΟ ΣΥΝΟΛΟ** |
| Γάλα «παστεριωμένο» πλήρες | 23.400 | 0,90 | 21.060,00 | 2.737,80 | 23.797,80 |

Η ανωτέρω ποσότητα αφορά την παροχή γάλακτος στους δικαιούμενους εργαζόμενους του Δήμου Σαλαμίνας για έξι (6) μήνες σύμφωνα με το ΔΥ/3/2/2016 έγγραφο της Δ/νσης Διοικητικών Υπηρεσιών(οπού προβλέπεται η ανάγκη για την προμήθεια γάλακτος για την κάλυψη του έτους 2016) ως εξής :

Μόνιμοι υπάλληλοι 44

Υπάλληλοι ΙΔΑΧ 101

Υπάλληλοι με ασφαλιστικά μέτρα 11

Δηλαδή για έξι(6) μήνες επί 25 εργάσιμες = 150 ημέρες επί 1 λτ ημερισίως=150 λίτρα ανά υπάλληλο επί 156 υπάλληλοι= 23.400 λίτρα

Η μελέτη συντάχτηκε σύμφωνα με τις διατάξεις του άρθρου 4 του ΕΚΠΟΤΑ και του Ν. 3463/2006 ( Κ.Δ.Κ.)

|  |  |
| --- | --- |
| **Ο Συντάξας**  **Απ. Μπαρμπαλιάς**  **Ηλ.Μηχ/κός (ΤΕ4)** | **Θεωρήθηκε**  **Ο Δ/ντης Τ.Υ.Δ.Σ.**  **ΚΡΙΤΣΙΚΗΣ ΝΙΚΟΛΑΟΣ**  **Τοπ/φος Μηχ/κος ΠΕ6** |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΣΑΛΑΜΙΝΑΣ**  **………………………….**  **Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ** | **«Προμήθεια γάλακτος εργατοτεχνικού προσωπικού 2016»**  **Κ.Α 20-6061.013** |
| **Π: 15 /2016** |
|  |

**Σ Υ Γ Γ Ρ Α Φ Η Υ Π Ο Χ Ρ Ε Ω Σ Ε Ω Ν**

**Άρθρο 1ο :Αντικείμενο**

Αντικείμενο του διαγωνισμού είναι η προμήθεια «παστεριωμένου» αγελαδινού γάλακτος πλήρους, για το προσωπικό του Δήμου, όπως αναλυτικά περιγράφονται στην τεχνική περιγραφή.

**Άρθρο 2ο :Ισχύουσες διατάξεις**

Η διενέργεια του διαγωνισμού και η εκτέλεση της προμήθειας διέπονται από τις διατάξεις:

Του Ενιαίου Κανονισμού Προμηθειών Ο.Τ.Α. (ΕΚΠΟΤΑ ΦΕΚ 185 τεύχος Β΄/23-93), υπουργικές αποφάσεις 11389/93.Του Δ.Κ.Κ. Ν. 3436 /2006 περί κυρώσεως Δημοτικού και Kοινοτικού κώδικα).

Τις διατάξεις του Ν.3852/2010.

**Άρθρο 3ο :Τρόπος εκτέλεσης της προμήθειας**

Η εκτέλεση της προμήθειας αυτής θα πραγματοποιηθεί με ανοικτό δημόσιο διαγωνισμό με τους όρους που καθορίζει Οικονομική Επιτροπή σύμφωνα με τις διατάξεις του άρθρου 3 του ΕΚΠΟΤΑ.

**Άρθρο 4ο :Συμβατικά στοιχεία**

Τα συμβατικά στοιχεία κατά σειρά ισχύος είναι:

1) Τεχνική Περιγραφή - Προδιαγραφές

2) Ενδεικτικός Προϋπολογισμός

3) Συγγραφή υποχρεώσεων

**Άρθρο 5ο :Ανακοίνωση αποτελέσματος**

Ο ανάδοχος της προμήθειας αυτής, μετά την κατά νόμο έγκριση του αποτελέσματος και μετά την ανακοίνωση του αποτελέσματος σύμφωνα με τις διατάξεις του ΕΚΠΟΤΑ άρθρο 24 υποχρεούται να προσέλθει στο Δήμο σε χρόνο όχι μικρότερο των 10 δέκα ημερών αλλά ούτε μεγαλύτερο των 15 δεκαπέντε ημερών από την παραλαβή του εγγράφου της ανακοινώσεως του αποτελέσματος, για την υπογραφή της σχετικής σύμβασης.

**Άρθρο 6ο :Σύμβαση**

Η σύμβαση συντάσσεται από τον αρμόδιο υπάλληλο και περιλαμβάνει όλα τα στοιχεία που αναφέρονται στο άρθρο 25 του ΕΚΠΟΤΑ και θα ισχύει έως το τέλος του έτους 2016.

**Άρθρο 7ο : Παράδοση - Παραλαβή γάλακτος**

Ο προμηθευτής είναι υποχρεωμένος, να παραδίδει το γάλα, στις εγκαταστάσεις του Δήμου Σαλαμίνας. Το διανεμόμενο γάλα θα πρέπει την ημέρα παράδοσης από τον προμηθευτή, να έχει τουλάχιστον δύο (2) ή τέσσερεις (4) ήμερες διάρκεια αντίστοιχα εάν πρόκειται για «γάλα ημέρας» ή «παστεριωμένο γάλα» πριν την λήξη του.

Η παράδοση των ποσοτήτων του γάλακτος θα γίνεται τμηματικά καθόλη την διάρκεια της σύμβασης. Ο προμηθευτής υποχρεούται να παραδίδει άμεσα, στους χώρους εργασίας του Δήμου, την ποσότητα γάλακτος που θα του ζητείται κάθε φορά .

Η παράδοση θα γίνεται με δαπάνες του προμηθευτή και με δικά του μεταφορικά μέσα, τα οποία πρέπει να είναι καθαρά και απολυμασμένα, σύμφωνα με τις ισχύουσες διατάξεις περί μεταφοράς γάλακτος.

Ο Δήμος διατηρεί το δικαίωμα για ορισμένες περιόδους, να διακόπτει προσωρινά και για μικρό χρονικό διάστημα τη χορήγηση του γάλακτος.

Ο Δήμος δεν υποχρεούται να απορροφήσει το σύνολο των ποσοτήτων που αναγράφονται στον ενδεικτικό προϋπολογισμό. Εφόσον όμως κριθεί σκόπιμη η προμήθεια του συνόλου των ποσοτήτων, ο μειοδότης υποχρεούται να ανταποκριθεί στην απαίτηση της υπηρεσίας.

Εάν ο προμηθευτής καθυστερήσει με δική του υπαιτιότητα την παράδοση πέραν της προθεσμίας, που ορίζεται παραπάνω επιβάλλονται οι αναφερόμενες στο άρθρο 33 του Ε.Κ.Π.Ο.Τ.Α κυρώσεις. Ο συμβατικός χρόνος παράδοσης μπορεί με απόφαση Οικονομικής Επιτροπής να μετατεθεί μετά και από γνωμοδότηση της επιτροπής αξιολόγησης. Μετάθεση γίνεται σε περίπτωση σοβαρότατων λόγων που συνιστούν αντικειμενική αδυναμία εμπρόθεσμης παράδοσης ή όταν συντρέχουν λόγοι που συνιστούν ανωτέρα βία. Στις περιπτώσεις αυτές μετάθεσης δεν υποβάλλονται κυρώσεις.

Η παραλαβή της προμήθειας θα γίνει από επιτροπή παραλαβής που θα συγκροτείται με απόφαση του Δημοτικού Συμβουλίου σύμφωνα με το άρθρο 28 του ΕΚΠΟΤΑ. Η παραλαβή πραγματοποιείται μέσα στον οριζόμενο από την σύμβαση χρόνο.

Κατά τα λοιπά ισχύουν οι διατάξεις των άρθρων 27,28, & 29 του ΕΚΠΟΤΑ.

**Άρθρο 8ο:Εγγυήσεις ποιότητας**

To γάλα θα είναι αρίστης ποιότητας αγελαδινό, πλήρες απαλλαγμένο από οποιαδήποτε άχρηστη, περιττή ή βλαβερή ουσία και θα έχει υποστεί παστερίωση και ομογενοποίηση σε συσκευασία του 1 λίτρου. Να αναγράφονται αναλυτικά στην ετικέτα κάθε κουτιού τα θρεπτικά συστατικά του προϊόντος συμπεριλαμβανομένων και των φυσικών συστατικών του γάλακτος. Εξωτερικά της συσκευασίας θα γράφεται η ημερομηνία λήξης του γάλακτος σύμφωνα με τις προδιαγραφές συντήρησής του.

Εάν κατά την παραλαβή διαπιστωθεί απόκλιση από τους όρους της σύμβασης ως προς την ποιότητα ή τις ημερομηνίες παραγωγής και λήξης τότε ο ανάδοχος είναι υποχρεωμένος να αντικαταστήσει άμεσα μέρος ή ολόκληρη την παραγγελία , σύμφωνα με τις ισχύουσες διατάξεις που αναφέρονται στο άρθρο 34 του ΕΚΠΟΤΑ.

**Άρθρο 9ο :Φόροι, τέλη, κρατήσεις**

Ο ανάδοχος υπόκειται σε όλους τους φόρους, τέλη και κρατήσεις βάσει των κειμένων διατάξεων, που θα ισχύουν κατά την ημέρα της διενέργειας του διαγωνισμού. Ο ΦΠΑ βαρύνει το Δήμο.

**Άρθρο 10ο : Λοιπές διατάξεις**

Κατά τα λοιπά ισχύουν οι διατάξεις του Ν. 3463/2006 και του ΕΚΠΟΤΑ.

|  |  |
| --- | --- |
| **Ο Συντάξας**  **Απ. Μπαρμπαλιάς**  **Ηλ.Μηχ/κός (ΤΕ4)** | **Θεωρήθηκε**  **Ο Δ/ντης Τ.Υ.Δ.Σ.**  **ΚΡΙΤΣΙΚΗΣ ΝΙΚΟΛΑΟΣ**  **Τοπ/φος Μηχ/κος ΠΕ6** |

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΣΑΛΑΜΙΝΑΣ**  **………………………….**  **Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ** | **«Προμήθεια γάλακτος εργατοτεχνικού προσωπικού 2016»**  **Κ.Α 20-6061.013** |
| **Π: 15 /2016** |
|  |

**ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ**

|  |  |  |  |  |  |
| --- | --- | --- | --- | --- | --- |
| **ΠΕΡΙΓΡΑΦΗ ΕΙΔΟΥΣ** | **ΠΟΣΟΤΗΤΑ ΣΕ lt** | **ΕΝΔΕΙΚΤΙΚΗ ΤΙΜΗ ΛΙΤΡΟΥ χωρίς ΦΠΑ 13 %** | **ΚΑΘΑΡΗ ΑΞΙΑ** | **ΦΠΑ 13%** | **ΤΕΛΙΚΟ ΣΥΝΟΛΟ** |
| Γάλα «παστεριωμένο» πλήρες | 23.400 |  |  |  |  |

**Ο ΠΡΟΣΦΕΡΩΝ**